31. PLES

Zgodovina plesa sega globoko v našo preteklost. Nekateri govorijo tudi o 15.000 let nazaj. Sam verjamem, da so ljudje poplesavali tudi že prej. Verjetno se je razvijal sočasno z glasbo.

Kaj je ples? Ples je izraz človeka, ki kontrolirano premika svoje telo, ponavadi v ritmu glasbe. Je umetniška zvrt, plesalec je umetnik. Ples je tudi šporna zvrst in plesalec takrat nastopi kot športnik. Kako ločimo umetnišo in športno vrsto plesa? Enostavno. Ko gre za tekmovanje, govorimo o športu in ko gre za plesno predstavo v gledališču, takrat govorimo o umetnosti. Ples je tudi zabava, v kateri uživa marsikdo. Je izraz zadovoljstva in sreče ob poslušanju glasbe.

Skozi zgodovino človeštva se je razvijal ples prav tako kot tudi glasba. Poznamo ples za množice ljudi in ples za posameznike, ki se z njim ukvarjajo od malega. Vsako glasbeno zvrst sprlemljajo svoji plesni koraki. Plesni koraki so lahko spontani, takrat si jih plesalec sproti izmišljuje in tako ponavadi plešemo mi za zabavo. Ko pa plesalec pleše po v naprej določenih korakih, temu pravimo koreografija. Torej, koreografija je ples, ki je napisan, naučen in odplesan točno v določenem zaporedju korakov. Po koreografiji plešejo umetniki plesalci v gledališču, filmu, na tekmovanjih in prireditvah. Pleše se lahko solo ali v paru, pleše lahko tudi skupina ljudi.

V naslednjih dneh boste spoznali plese, ki gredo v korak z glasbenimi žanri, ki sem vam jih predstavil.